Tí ènìà bá tún tẹ̀ síwájú diẹ̀ síi, á gun òkè kékeré kan á sì jáde nínú igbó náà. Jíjáde tí ènìà jáde yìí, á bọ́ sí oko nlá kan tí wọ́n fi odi òkúta yípo bíi ti àwọn oko abúlé Youlegrave tí ìrìnàjò ti bẹ̀rẹ̀. Fífò ni odi náà tí ènìà máa fi bọ́ sí inú oko nlá náà. Oko àgùntan ni oko náà nṣe.  Ótó bíi ọgọ́rùún wọ́n níbẹ̀ tí ènìà ní láti rìn kọjá lẹ́gbẹ̀ẹ́ wọn.  Nṣe ni wọ́n dákẹ́ rọ́rọ́ tí wọ́n njẹ koríko lọ.  Lẹ́ẹ̀kọ̀kan wọ́n á gbójú sókè wòyàn ṣùgbọ́n tí ènìà kò bá ti dẹ́rù bà wọ́n, wọ́n á padà sí koríko jíjẹ. Ẹranko oníwà pẹ̀lẹ́ gbáà ni àgùntàn nṣe. Ìṣesíi wọ́n múni rántí ọ̀rọ̀ kan nínú Bíbélì tó wípé “Ẹ̀mi ni olùṣọ́ àgùntàn rẹ, ìwọ kì yíò ṣe aláìní”.  Òkondoro ọ̀rọ̀ gidi ni eléyìí jẹ́ tí ènìà bá ṣe àgbéyẹ̀wò ìgbésí aiyé àwọn àgùntàn wọ̀nyìí!
Ti enia ba tun te siwaju die sii, a gun oke kekere kan a si jade ninu igbo naa. Jijade ti enia jade yii, a bo si oko nla kan ti won fi odi okuta yipo bii ti awon oko abule Youlegrave ti irinajo ti bere. Fifo ni odi naa ti enia maa fi bo si inu oko nla naa. Oko aguntan ni oko naa nse.  Oto bii ogoruun won nibe ti enia ni lati rin koja legbee won.  Nse ni won dake roro ti won nje koriko lo.  Leekokan won a gboju soke woyan sugbon ti enia ko ba ti deru ba won, won a pada si koriko jije. Eranko oniwa pele gbaa ni aguntan nse. Isesii won muni ranti oro kan ninu Bibeli to wipe “Emi ni oluso aguntan re, iwo ki yio se alaini”.  Okondoro oro gidi ni eleyii je ti enia ba se agbeyewo igbesi aiye awon aguntan wonyii!